
Statuile de daci aflate pe Arcul de triumf al 

Printre monumentele spectaculoase pe care le pot vizita turiștii 
ce aleg Roma ca destinație de vacanță, se află și Arcul triumfal al 
împăratului lui Constantin I (cel Mare), care a fost ridicat în anul 315 
d. Hr.. Sus deasupra arcelor sale, tronează încă opt statui mărețe de 
daci. Impresionantul monument comemorează victoria lui Constantin 
asupra împăratului roman Maxentius, obținută la data de 28 octombrie 
312, în Bătălia de la podul Milvian din Roma. Este cel mai mare arc 
triumfal roman care a supraviețuit până azi și ultimul monument de 
mari dimensiuni al Romei imperiale. Arcul e menit să îl reprezinte pe 
Constantin ca pe un continuator al celor mai mari împărați romani, 
renumiți pentru guvernarea înțeleaptă.Arcul a fost ridicat și pentru a 
celebra cea de-a zecea aniversare a domniei lui Constantin, fiind situat 
pe traseul triumfal al Romei. Monumentul are 21 de metri înălțime și 
25,6 m lungime. Este format din trei arce. Arcul mijlociu este cel mai 
mare. Toate cele trei arce prezintă același raport între înălțime și 
lățime. Cele mai impresionante componente ale Arcului lui 
Constantin, vizibile de la distanță, sunt statuile de daci, care, se pare, 
au fost sculptate cu mult înainte de domnia lui Constantin.Arcul este o 
imensă îmbinare de elemente eterogene. Mai bine zis, multe dintre 
părțile sale componente au fost preluate de la alte monumente, ridicate 
de către împărații anteriori. O parte din panourile de marmură au fost 
preluate din Arcul lui Marcus Aurelius (împărat între anii 161 – 180). 
Pe monument sunt reprezentate scene în care Constantin ia parte la 
operațiunile militare (în partea de sud) sau își îndeplinește îndatoririle 
civice (în partea de nord). 

Opt medalioane de pe fațadele nordice și sudice provin dintr-un 
monument dispărut, ridicat în cinstea lui Hadrian (împărat între anii 
117 – 138). Fiecare dintre ele are un diametru de 236 cm. Scenele 
reprezentate includ o vânătoare de lei, o vânătoare de mistreți, o 
vânătoare de urși și ceremonii prin care erau cinstiți Hercule, Apollo, 
Diana și zeul Silvanus. Toate sunt sculptate în relief.Cele opt coloane 
au fost preluate dintr-un monument dispărut dedicat lui Flavian 
(Flavian dynasty între anii 69 – 96) în secolul I, în vreme ce 
războinicii daci, situați deasupra fiecăreia dintre ele, au făcut parte 
dintr-un monument ridicat în vremea împăratului Traian (Împărat 
Roman între 98-117). Sunt 8 statui de daci, dar niciunul nu este 
înarmat, așa că nu pot spune că este vorba de soldați. Sunt mai 
degrabă conducători, sau magi (Magii de la Istru, sau Marii Magiștri), 
făcând parte din casta ce poseda secretele Terrei (Sarabii). Arcul are și 
sculpturi confecționate anume pentru împodobirea sa. Între operele 
datând din epoca lui Constantin se numără frizele situate sub fiecare 
pereche de medalioane. Ele comemorează victoriile militare ale lui 
Constantin, înfățișând asediul din Verona (fațada sudică, partea 
stângă), confruntarea cu armatele păgânului Maxentius (fațada sudică, 
partea dreaptă), precum și o ceremonie de oferire de daruri (fațada 
nordică, partea dreaptă).Alte sculpturi de pe vremea lui 
Constantin reprezintă zeități ale râurilor, deasupra celor două arce mai 
mici. Pe fiecare dintre laturile mici ale monumentului există sculpturi 
rotunde reprezentând Soarele (partea de est) și Luna (partea de vest). 
Sub aceste reprezentări se află câte o friză care arată intrarea în Roma 
(est) și plecarea din Milano (vest).Constantin cel Mare, considerat de 
către creștin-ortodocși a fi „întocmai cu Apostolii”, precum și primul 
împărat creștin al Romei, a fost fiul lui Constantius Chlorus – general 
roman ce a devenit împărat. Tatăl lui Constantin a avut o ascensiune 
rapidă în armata romană și era originar din Dardania tracă. Este foarte 
probabil ca împăratul Constantin cel Mare, născut la Naissus (pe 
actualul teritoriu al Serbiei), să fi fost pe jumătate trac, ceea ce explică 

opțiunea sa de a încorpora în grandiosul său arc triumfal de la Roma 
impozantele statui care înfățișează nobili daci. 
Emoționat mi-am purtat pașii către acest splendid monument 
aflat la câțiva pași de celebrul Colosseum. Statuile străbunilor noștri 
erau acolo, sus. Privind liniștiți peste Roma actuală, dacii de acum 
2000 de ani aveau încă în priviri acea cutezanță ce i-a făcut să aibă 
avântul necesar de a se opune celui mai mare imperiu din antichitate. 
Motivul pentru care împăratul roman ce a cucerit Dacia și-a dorit să 
fixeze în materialul scump al marmorei chipurile acestui popor 
misterios ne este și astăzi ascuns. 
Surse: cunoastelumea.ro; doxologia.ro; efemeride.ro; 
libertatea.ro; basarabialiterara.com.md; destepti.ro; historia.ro 

